1.Pielikums

Informatīvajam ziņojumam

par pievienotās vērtības nodokļa atmaksas kārtības

modernizēšanu ceļotājam

**Digitālās pievienotās vērtības nodokļa atmaksas sistēmas**

**ieviešanas iespēju novērtējums**

|  |  |  |
| --- | --- | --- |
| **Modeļi** | **Priekšrocības** | **Nepilnības** |
| **Valsts izveidota digitālā PVN atmaksas sistēma** | | |
|  | 1. Īpašajā rēķinā PVN atmaksai minētie dati ir pieejami elektroniskā formātā. 2. Automatizēta datu analīze un risku vadība. 3. Samazinās administratīvais slogs un izmaksas VID (muitas iestādei) PVN atmaksas procesā, jo samazinās fiziski veiktu personu un preču pārbaužu skaits. 4. Samazinās administratīvais slogs PVN atmaksas pakalpojumu sniedzējiem, attiecībā uz dokumentu izsniegšanu, pārbaudi, uzglabāšanu, iesniegšanu VID. 5. Samazinās izmaksas PVN atmaksas pakalpojumu sniedzējiem attiecībā uz ceļotāju apkalpošanu. 6. Ceļotājiem mazāk laiks būs nepieciešams PVN atmaksas saņemšanai. 7. Nebūs iespējams viltot Latvijas muitas zīmogu. | 1. PVN atmaksas pakalpojumu sniedzējiem sākotnēji būs nepieciešami finanšu ieguldījumi sistēmas izveidošanai. 2. Risks, ka var samazināties PVN atmaksas pakalpojumu sniedzēju skaits, jo tiem nebūs iespēja nodrošināt sistēmas ieviešanu un uzturēšanu. 3. Risks, ka var samazināties veikalu tīkls, kas iesaistīts šī pakalpojuma sniegšanā, jo nebūs iespēja nodrošināt ar nepieciešamo tehnoloģiju infrastruktūru (proti, īpaša rēķina PVN atmaksai informācijas nodošanu elektroniskā dokumenta veidā veikalā darījuma reālajā laikā). 4. PVN atmaksas pakalpojuma sniedzējiem ir jāpielāgo PVN atmaksas process sistēmas izmantošanai. |
| **PVN atmaksas pakalpojuma sniedzēja izveidota digitālā PVN atmaksas sistēma** | | |
| 1. **Obligāta digitālā PVN atmaksas sistēma** | | |
| **A.1 modelis**  Visiem Latvijā izsniegtiem īpašajiem rēķiniem PVN atmaksai | Priekšrocības ir analoģiskās kā valsts izveidotai digitālās PVN atmaksas sistēmai. | 1. Nepilnības ir analoģiskās kā valsts izveidotas digitālās PVN atmaksas sistēmas 1., 2., 3.punktā minētās. 2. PVN atmaksas pakalpojuma sniedzējiem ir jāpielāgo sava sistēma VID riska sistēmas izmantošanai. |
| **A.2 modelis**  Latvijā izsniegtiem īpašajiem rēķiniem PVN atmaksai līdz noteiktam darījuma slieksnim (vienlaikus saglabājot esošo PVN atmaksas kārtību darījumiem virs sliekšņa). | 1. Priekšrocības, kas saistītas ar digitālās PVN atmaksas sistēmas izmantošanu, būs aktuālas tikai tad, ja darījuma kopēja summa nepārsniedz noteikto darījuma slieksni. 2. Veikaliem, kuros iepērkas ceļotāji, tiktu saglabāta iespēja turpināt izmantot esošu kārtību, izsniedzot īpaša rēķinu PVN atmaksai papīra veidā, ja darījuma kopēja summa pārsniedz noteikto darījuma slieksni. | 1. Salīdzinoši dārgs PVN atmaksas process, jo būtu jānodrošina divu kārtību paralēla darbība. 2. Ceļotājam ir jārēķinās ar papildu laiku īpaša rēķina PVN atmaksai saņemšanai, jo attiecībā uz viņa veiktajām preču iegādēm var tikt piemērotas abas PVN atmaksas kārtības, ja darījumi ir gan zem, gan virs minētā īpašā rēķina PVN atmaksai sliekšņa. 3. PVN atmaksas pakalpojuma sniedzējiem ir jāpielāgo sava sistēma VID riska sistēmas izmantošanai. 4. Pastāv risks, ka nav noteikts tāds darījuma slieksnis, no kura digitālā PVN atmaksas sistēma darbosies efektīvi. |
| **A.3 modelis**  Latvijā izsniegtiem īpašajiem rēķiniem PVN atmaksai, ja ceļotājs plāno izceļot no Latvijas, izmantojot robežšķērsošanas vietu starptautiskajā lidostā “Rīga” (vienlaikus saglabājot esošo PVN atmaksas kārtību darījumiem citos gadījumos) | 1. Ceļotāja priekšrocības, kas saistītas ar digitālās PVN atmaksas sistēmas izmantošanu, būs aktuālas tikai tad, ja ceļotāja robežšķērsošanas vieta būs starptautiskā lidostā “Rīga”. 2. VID iespēja efektīvāk izmantot cilvēkresursus starptautiskajā lidostā “Rīga”. 3. Veikaliem, kuros iepērkas ceļotāji, tiktu saglabāta iespēja turpināt izmantot esošu kārtību, izsniedzot īpašo rēķinu PVN atmaksai papīra veidā, ja ceļotāja robežšķērsošanas vieta nebūs starptautiskā lidostā “Rīga”. | 1. Salīdzinoši dārgs PVN atmaksas process, jo būtu jānodrošina divu kārtību paralēla darbība. 2. Ceļotājiem, kuru robežšķērsošanas vieta nebūs starptautiskā lidostā “Rīga”, būtu jārēķinās ar papildu laiku PVN atmaksas saņemšanai. 3. PVN atmaksas pakalpojuma sniedzējiem ir jāpielāgo sava sistēma VID riska sistēmas izmantošanai. |
| 1. **Nav obligāta digitālā PVN atmaksas sistēma** | | |
| **B.1.1 apakšmodelis**  PVN atmaksas pakalpojuma sniedzēja ceļotājiem izvēle, uz kādiem gadījumiem un cik plaši attiecināt digitālo PVN atmaksas sistēmu (saglabājot, komersantiem, kuri to vēlas iespēju izsniegt īpaša parauga rēķinu PVN atmaksai papīra veidā, un attiecīgu PVN atmaksas kārtības nodrošināšanu) nodrošinot datu nodošanu no savas sistēmas uz VID informācijas sistēmām  **B.1.2 apakšmodelis**  PVN atmaksas pakalpojuma sniedzēja ceļotājiem izvēle, uz kādiem gadījumiem un cik plaši attiecināt digitālo PVN atmaksas sistēmu (saglabājot, komersantiem, kuri to vēlas iespēju izsniegt īpaša parauga rēķinu PVN atmaksai papīra veidā, un attiecīgu PVN atmaksas kārtības nodrošināšanu), nodrošinot VID amatpersonām pieeju savai informācijas sistēmai riska kritēriju ievadei un muitas kontroles funkciju veikšanai. | 1. Ceļotāja priekšrocības, kas saistītas ar digitālās PVN atmaksas sistēmas izmantošanu, būs aktuālas, ja PVN atmaksas pakalpojuma sniedzējs izmantos digitālo PVN atmaksas sistēmu. 2. Izmaksas no valsts puses sakarā ar digitālās PVN atmaksas sistēmas ieviešanu būtiski mazākas nekā ieviešot valsts digitālo PVN atmaksas sistēmu. 3. PVN atmaksas pakalpojuma sniedzējam, kurš neizmantos digitālo PVN atmaksas sistēmu, būs iespēja turpināt savu darbību kā līdz šim.   Priekšrocības ir tādas pašas kā B.1.1 apakšmodelī norādītas. Papildus ir tas, ka ieviešanas termiņš būtu aptuveni seši mēneši no grozījumu normatīvajos aktos PVN jomā spēkā stāšanos. | 1. Teorētiski varētu pastāvēt iespēja, ka neviens no PVN atmaksas pakalpojuma sniedzējiem neizvēlas šo modeli, tādējādi netiks īstenota digitālās PVN atmaksas sistēmas ieviešana Latvijā. 2. Latvijas mērogā ir iespējams, ka pastāvēs paralēli divas PVN atmaksas kārtības, ja ne visi PVN atmaksas pakalpojuma sniedzēji ievieš digitālo PVN atmaksas sistēmu. 3. PVN atmaksas pakalpojumu sniedzējiem būs nepieciešami finanšu ieguldījumi sistēmas izveidošanai un uzturēšanai. 4. PVN atmaksas pakalpojuma sniedzējiem ir jāpielāgo sava sistēma VID riska sistēmas izmantošanai. 5. Iespējamais ieviešanas termiņš, ņemot vērā VID un sistēmas izstrādātāju kapacitāti 2024.gada otrais pusgads.   Nepilnības ir tādas pašas kā B.1.1 apakšmodelī 1.-3.punktā norādītas. |

Finanšu ministrs J.Reirs

*Jacuka, 67095511*

[*Tatjana.Jacuka@fm.gov.lv*](mailto:Tatjana.Jacuka@fm.gov.lv)